**З А П О В Е Д**



На основание чл. 26, ал. 7, т. 1 и чл. 39, ал. 2 от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ), във връзка с §70 от Преходните и заключителни разпоредби към Закона за изменение и допълнение на Закона за управление на средствата от Европейските структурни и инвестиционни фондове (обн., ДВ, бр. 51 от 2022 г.), Решение № 792 на Министерски съвет от 17 декември 2013 г. за определяне на органи, отговорни за управлението, контрола, координацията и одита на Европейските структурни и инвестиционни фондове и други инструменти и инициативи на Европейския съюз през периода 2014 – 2020 г. и Заповед № РД09-890 от 08.08.2022 г. на министъра на земеделието и одобрен доклад № ……………..………..….. на директора на дирекция „Развитие на селските райони“

**Н А Р Е Ж Д А М:**

1. Изменям и допълвам Заповед № РД 09-107 от 08.02.2021 г., изменена със Заповед №РД09-1068 от 02.11.2021 г. на заместник-министъра и ръководител на управляващия орган на Програмата за развитие на селските райони за периода 2014 – 2020 г. (ПРСР 2014 – 2020 г.) за утвърждаване на Насоки за кандидатстване по процедура № BG06RDNP001-2.001 „Разширяване на териториалния обхват на Национална служба за съвети в земеделието чрез създаването на мобилни общински центрове (офиси) за консултантски услуги“ по подмярка 2.2 „Създаване на консултантски услуги“ от мярка 2 „Консултантски услуги, услуги по управление на стопанството и услуги по заместване в стопанството“ от Програма за развитие на селските райони 2014-2020 г., както следва:
2. В Приложение № 1 „Условия за кандидатстване с проектни предложения за предоставяне на безвъзмездна финансова помощ по процедура № BG06RDNP001-2.001 „Разширяване на териториалния обхват на Национална служба за съвети в земеделието чрез създаването на мобилни общински центрове (офиси) за консултантски услуги“ по подмярка по подмярка 2.2 „Създаване на консултантски услуги“ от мярка 2 „Консултантски услуги, услуги по управление на стопанството и услуги по заместване в стопанството“ от Програма за развитие на селските райони 2014 – 2020 г. и приложенията към тях“ се правят следните изменения:
   1. В Раздел 14.1 „Допустими разходи“:
      1. в т. 1 думата „дълготрайни“ се заличава;
      2. се създава се нова т. 6 със следния текст: „6. Разходи за застраховка на материални активи по т. 1“;
      3. досегашната т. 6 става т. 7 и думите „т. 1 и 5“ се заменят с думите „т. 1, 5 и 6“;
   2. В Раздел 14.2 „Условия за допустимост на разходите“:
      1. в т. 6 думите „т. 1 и 5“ се заменят с думите „т. 1, 5 и 6“;
      2. в т. 10.1 думите „т. 1, 2, 3 и 5“ се заменят с думите „т. 1, 2, 3, 5 и 6“;
      3. т. 12 се изменя така: „Разходите за възнаграждения на служителите в административната структура на мобилните офиси са допустими за персонал, нает от НССЗ при спазване на условията за наемане, посочени в раздел 13.2 „Условия за допустимост на дейностите“, единствено за целите на проекта, на трудов договор за минимум 4 работни часа на ден и включват индивидуална работна заплата, допълнителни възнаграждения за придобит трудов стаж, професионален опит и за постигнати резултати по реда на Наредбата за заплатите на служителите в държавната администрация (Обн., ДВ, бр.49 от 2012 г.), задължителни осигурителни вноски съгласно Кодекс за социалното осигуряване и Закон за здравното осигуряване за сметка на работодателя, други дължими обезщетения от работодателя за временна неработоспособност, определени в съответствие с националното законодателство.“;
   3. В Раздел 18 „Минимален и максимален срок за изпълнение на проекта (ако е приложимо)“ се прави следното изменение: „Одобреният проект се изпълнява в срок от датата на сключване на административния договор за предоставяне на финансова помощ до 60 месеца от датата на учредяване на мобилните офиси, но не по-късно от 1 октомври 2025 г.“;
   4. В Приложение № 4 към Условията за кандидатстване по процедура № BG06RDNP001-2.001 „Методика за определяне на размера на възнагражденията за лицата по т. 3, от Раздел 14.1 „Допустими разходи“ на условията за кандидатстване по процедура № BG06RDNP001-2.001“ се прави следното изменение:

В Раздел III „Механизъм за определяне на допустим размер на разходи за възнаграждения на съветниците, наети във връзка с изпълнението на проектите“ в т. 1 „Механизъм за определяне на максималния размер на брутната работна заплата за едно лице“ се създава т. 3 със следния текст: „При мотивирано искане за промяна на административния договор до УО на ПРСР 2014 – 2020 г., отнасящо се до на размера на възнагражденията за лицата по т. 3, от Раздел 14.1 „Допустими разходи“ на условията за кандидатстване се вземат актуални данни от Националния статистически институт, като това не води до увеличение на общата стойността на финансовата помощ по проекта.“;

1. В Приложение № 2 „Условия за изпълнение на одобрени проекти по процедура №BG06RDNP001-2.001 „Разширяване на териториалния обхват на Национална служба за съвети в земеделието чрез създаването на мобилни общински центрове (офиси) за консултантски услуги“ по подмярка по подмярка 2.2 „Създаване на консултантски услуги“ от мярка 2 „Консултантски услуги, услуги по управление на стопанството и услуги по заместване в стопанството“ от Програма за развитие на селските райони 2014 – 2020 г. и приложенията към тях“ се правят следните изменения:
   1. В Глава А. „Техническо изпълнение на проектите“:
      1. В Раздел I „Срок за изпълнение на одобрения проект и срок за мониторинг“ думите „1 септември 2025 г.“ се заменят с думите „1 октомври 2025 г.“;
      2. В Раздел III „Права и задължения на НССЗ“, в т. 14.7 думите „от т. 1 до т. 5“ се заменят с думите „от т. 1 до т. 6“;
      3. В Раздел VIII „Изменение и прекратяване на административния договор“ в т. 7.4 думите „от т. 1 до т. 5“ се заменят с думите „от т. 1 до т. 6“;
   2. В Приложение № 1 „Списък на изискваните документи за междинно и окончателно плащане“, Раздел Б „Специфични документи“, т. 1 думата „дълготрайни“ се заличава;
   3. В Приложение № 5 „Образец на административен договор“, чл. 5, ал. 1 думите „но не по – късно от 1 септември 2025 г.“ се заменят с думите „но не по – късно от 1 октомври 2025 г.“.
2. Настоящата заповед и изменените и допълнени с нея Условия за кандидатстване, Приложение № 4 „Методика за определяне на размера на възнагражденията за лицата по т. 3, от Раздел 14.1 „Допустими разходи“ на условията за кандидатстване по процедура №BG06RDNP001-2.001“, Условия за изпълнение и Приложение № 5 „Образец на административен договор“ да се публикуват в Информационната система за управление и наблюдение на средствата от Европейските структурни и инвестиционни фондове (ИСУН 2020) и на интернет страницата на Министерството на земеделието.

Настоящата заповед подлежи на оспорване пред Административен съд София-град в 14-дневен срок от публикуването ѝ в ИСУН 2020 и на интернет страницата на Министерството на земеделието.

**РЪКОВОДИТЕЛ НА**

**УПРАВЛЯВАЩИЯ ОРГАН**

**НА ПРСР 2014-2020 Г.:**

