

|  |  |
| --- | --- |
| **ДО**  **ЗАМЕСТНИК-МИНИСТЪРА НА ЗЕМЕДЕЛИЕТО И РЪКОВОДИТЕЛ НА УО НА ПРСР 2014-2020 Г.**  **Г-Н ГЕОРГИ СЪБЕВ** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | Процедура № BG06RDNP001-2.001 „Разширяване на териториалния обхват на Национална служба за съвети в земеделието чрез създаването на мобилни общински центрове (офиси) за консултантски услуги” по подмярка 2.2 „Създаване на консултантски услуги“ по Тематичната подпрограма от мярка 2 „Консултантски услуги, управление на стопанството и услуги по заместване в стопанството“ от Програма за развитие на селските райони за периода (ПРСР) 2014-2020 г. |

**УВАЖАЕМИ ГОСПОДИН ЗАМЕСТНИК-МИНИСТЪР,**

Със Заповед № РД 09-107 от 08.02.2021 г., изменена и допълнена със Заповед № РД 09-1068 от 02.11.2021 г., са утвърдени насоки за кандидатстване по процедура № BG06RDNP001-2.001 „Разширяване на териториалния обхват на Национална служба за съвети в земеделието чрез създаването на мобилни общински центрове (офиси) за консултантски услуги” по подмярка 2.2 „Създаване на консултантски услуги“ по Тематичната подпрограма от мярка 2 „Консултантски услуги, управление на стопанството и услуги по заместване в стопанството“ от ПРСР 2014-2020 г.

В периода на прием по процедурата е постъпило едно проектно предложение, представено от Национална служба за съвети в земеделието, предвиждащо създаването и функционирането на 28 мобилни общински центрове (офиси).

Въз основа на оценка на проектното предложение е сключен административен договор за предоставяне на БФП с № РД 50-98 от 22.11.2021 г., изменен с допълнително споразумение № РД 50-98 от 07.11.2022 г., със стойност на одобрените разходи 11 363 662.74 лв. и финансова помощ в размер на 10 412 042.38 лв.

1. Съгласно ПРСР 2014-2020 г., респективно утвърдените насоки за кандидатстване, допустими за подпомагане по подмярката са разходи за дълготрайни материални и нематериални активи стриктно свързани със създаването и функционирането на мобилните общинските центрове (офиси) в т.ч.  разходи за софтуерни продукти, оборудване, обзавеждане и закупуване на автомобили.

Одобреният проект, предмет на административния договор, е в процес на изпълнение, като предвижда закупуване и въвеждане в експлоатация на редица дълготрайни материални активи, необходими за функциониране на мобилните общински центрове.

Разходите за застраховки на съответните дълготрайните материални активи са пряк разход, свързан със създаването и функционирането на мобилните общинските центрове (офиси). Тези разходи са задължителни и особено за автомобилите, представляват значителен разход спрямо стойността на съответния актив и съответно е необходимо и тяхното покриване, за да се гарантира успешното функциониране на мобилните офиси.

В тази връзка, с 14-то предложение за изменение на ПРСР, изпратено до службите на ЕК чрез системата SFC2014, Управляващият орган предлага изменение в текста на подмярка 2.2 от ПРСР 2014-2020 г., с което като допустим разход по подмярката да бъдат предвидени и разходи за застраховки на ДМА, включени в проекта, което изменение следва да бъде отразено и в насоките за кандидатстване по процедура № BG06RDNP001-2.001.

2. Разработените условия за кандидатстване и по-конкретно допустимите разходи в частта възнаграждения за служителите в мобилните офиси и координаторите на регионално и централно ниво, респективно оперативните разходи за извършване на дейността на мобилните офиси са базирани на данни от Националния статистически институт (НСИ), актуални към 2019 г.

Икономическата криза, като последствие от глобалната пандемия от COVID-19 и конфликта в Украйна, доведе до прогресираща инфлация в цените на целия промишлен комплекс. Налице е инфлация в цените на строителна продукция, суровините, доставките и услугите. Съгласно данни на Националния статистически институт (НСИ) през октомври 2022 г. месечната инфлация, измерена с индекса на потребителските цени (ИПЦ), е 0.9 % спрямо предходния месец, а годишната инфлация за октомври 2022 г. спрямо октомври 2021 г. е 17.6 %.

От друга страна, последните данни на НСИ показват, че средната брутна годишна работна заплата в сектор „Професионални дейности и научни изследвания“ за 2021 г. спрямо средната брутна годишна работна заплата в съответния сектор за 2019 г. се е повишила с над 15 %.

В тази връзка, за да се отговори на пазарната ситуация, в т.ч. на пазара на труда, УО на ПРСР 2014-2020 г. предвижда допълнение в текста на ПРСР в частта подмярка 2.2 по отношение на допустимите разходи за възнаграждения, съответстващи на актуални статистически данни на НСИ с 14-то предложение за изменение на Програмата, което следва да бъде отразено и в насоките за кандидатстване по процедура № BG06RDNP001-2.001.

3. Също така с 14-то предложение за изменение на ПРСР 2014-2020 г., в Раздел 8.1. Описание на общите условия, прилагани за повече от една мярка, включително и, когато е приложимо, определение на селски район, основни параметри, кръстосано съответствие, предназначение на финансовите инструменти, предназначение на авансите и общи разпоредби за инвестиции, включително разпоредбите на членове 45 и 46 от Регламент (ЕС) № 1305/2013 се извърши корекция в крайният срок за изпълнение на проекти по инвестиционните мерки и се прави допълнение на текста, както следва: „Крайният срок за изпълнение на проекти по инвестиционните мерки е не по-късно от 1 октомври 2025 г., освен ако не е предвидено друго в насоките за кандидатстване по конкретната процедура или в европейското законодателство“.

В тази връзка, по аналогия на инвестиционните мерки от ПРСР 2014-2020 г. в насоките се предлага удължаване на крайния срок за изпълнение на одобрения проект по процедура № BG06RDNP001-2.001, който да не по-късно от 1 октомври 2025 г.

Съгласно чл. 26, ал. 7, т. 1 от Закон за управление на средствата от европейските фондове при споделено управление: „*След откриване на процедура чрез подбор утвърдените документи по ал. 1 в частта, определяща условията за кандидатстване, може да се изменят само при промени в правото на Европейския съюз и/или българското законодателство, в политиката на европейско и/или национално ниво, основана на стратегически документ или в съответната програма, които налагат привеждане на документите в съответствие с тях*“.

Предложената промяна не противоречи на разпоредбата на чл. 26 от ЗУСЕФСУ, както и не води до нарушаване на принципите по чл. 29, ал. 1 от Закона.

Предвид гореизложеното е подготвен проект на Заповед за изменение на Заповед № РД 09-107 от 08.02.2021 г. изменена и допълнена със Заповед № РД 09-1068 от 02.11.2021 г.

Проектът на заповед за изменение на Заповед № РД 09-107 от 08.02.2021 г. изменена със Заповед № РД 09-1068 от 02.11.2021 г., с която се променят условията за кандидатстване, съобщение и проект на доклад на заместник-министъра на земеделието, съдържащ мотивите за издаване на заповедта, бяха публикувани на електронната страница на Министерството на земеделието и в ИСУН 2020,за писмени възражения и предложения в съответствие с чл. 26, ал. 4 от ЗУСЕФСУ.

**УВАЖАЕМИ ГОСПОДИН ЗАМЕСТНИК-МИНИСТЪР,**

Във връзка с гореизложеното и на основание чл. 26, ал. 7, т. 1 от ЗУСЕФСУ предлагам да издадете заповед за изменение на Заповед № РД 09-107 от 08.02.2021 г. изменена и допълнена със Заповед № РД 09-1068 от 02.11.2021 г. на Ръководителя на Управляващия орган, с която да се изменят условията за кандидатстване по процедура № BG06RDNP001-2.001 „Разширяване на териториалния обхват на Национална служба за съвети в земеделието чрез създаването на мобилни общински центрове (офиси) за консултантски услуги” по подмярка 2.2 „Създаване на консултантски услуги“ по Тематичната подпрограма от мярка 2 „Консултантски услуги, управление на стопанството и услуги по заместване в стопанството“ от ПРСР 2014-2020 г.

**Приложения:**

1. *Проект на заповед за изменение на насоки за кандидатстване;*
2. *Таблица с коментари от обществено обсъждане.*

С уважение,

|  |
| --- |
|  |