Управляващият орган на Програмата за развитие на селските райони за периода 2014–2020 г. (ПРСР 2014 – 2020 г.) публикува за обществено обсъждане проект на заповед за изменение на насоки за кандидатстване по процедура № BG06RDNP001-2.001 „Разширяване на териториалния обхват на Национална служба за съвети в земеделието чрез създаването на мобилни общински центрове (офиси) за консултантски услуги“ по подмярка 2.2 „Създаване на консултантски услуги“ от мярка 2 „Консултантски услуги, услуги по управление на стопанството и услуги по заместване в стопанството“ от ПРСР 2014-2020 г.

С проектът на заповед се предвижда изменение в условията за кандидатстване, което предвижда възможност за подпомагане на разходи за застраховки на дълготрайни материални активи, необходими за функциониране на мобилните общински центрове и актуализиране на възнагражденията на служителите в мобилните общински центрове и координаторите на регионално и централно ниво в съответствие с актуалните данни на НСИ за размера на брутната годишна работна заплата, както и промяна в крайния срок за изпълнение на одобрени проекти по процедурата.

Проектът на заповед за изменение на насоките за кандидатстване по процедура №BG06RDNP001-2.001 се публикуват на основание чл. 26, ал. 4 от Закона за управление на средствата от европейските структурни и инвестиционни фондове.

**Писмени предложения и коментари по публикуваните документи могат да се изпращат в срок до 02.12.2022 г. чрез ИСУН 2020 или на електронна поща:** [**rdd@mzh.government.bg**](mailto:rdd@mzh.government.bg)**.**